คอร์สการแพทย์ระยะสั้นเปิดรับผู้สนใจอยากรู้ว่านักศึกษาแพทย์เรียนอะไรกัน
โรงเรียนมินิเมดดิคอลในสหรัฐเปิดอบรมระยะสั้นฟรีแก่คนทั่วไปให้ได้ลิ้มลองประสบการณ์การเป็นนักเรียนแพทย์แบบไม่มีประกาศนียบัตร
มหาวิทยาลัยแพทย์ที่เดนเวอร์ รัฐโคโลราโดเปิดอบรมวิชาการแพทย์ระยะสั้นสองเดือนฟรีแก่ประชาชนทั่วไปเพื่อส่งเสริมความรู้ทางการแพทย์เบื้องต้นเพื่อให้เข้าใจถึงการทำงานของร่างกายมนุษย์ โรคภัยไข้เจ็บและความตายที่ทุกคนต้องเผชิญ อาจารย์คุณโรบิน ไมเคิลส์ เป็นหนึ่งในอาจารย์แพทย์ทั้งหมดเจ็ดคนที่อาสาสมัครเป็นผู้สอนชั้นเรียนมินิเมดดิคอลนี้ การเรียนการสอนจัดขึ้นหนึ่งวันต่อสัปดาห์และวิชาละหนึ่งชั่วโมง โรงเรียนสอนวิชาการแพทย์ระยะสั้นนี้เป็นโอกาสของทางมหาวิทยาลัยในการร่วมมือกับชุมชนเพื่อพูดคุยเกี่ยวกับร่างกายของคนและมีการตอบคำถามของผู้เข้าเรียน แม้โรงเรียนไม่มีประกาศนียบัตรให้ผู้ที่เรียนคอร์ส แต่นี่เป็นขุมความรู้ที่คุ้มค่าแก่ผู้เรียน อาจารย์โรบิน ไมเคิลส์ บอกว่าคนเราต้องเผชิญกับโรคภัยไข้เจ็บ ต้องเผชิญกับความเจ็บป่วยและความตาย โรงเรียนการแพทย์ระยะสั้นนี้ตั้งขึ้นมาเพื่อเผยแพร่ความรู้พื้นฐานเกี่ยวกับร่างกายของคนเราเพราะเป็นเรื่องสำคัญ ในค่ำนี้ อาจารย์โรบิน ไมเคิลส์สอนเรื่องร่างกายมนุษย์ โดยใช้สไลด์เป็นอุปกรณ์การสอนเพื่อชี้ให้ผู้เรียนเห็นการทำงานของร่างกายตั้งแต่การกินอาหารและการทำงานของระบบย่อยอาหารทั้งหมดตั้งแต่กระเพาะอาหาร ตับอ่อนและลำใส้ทั้งหมด รายละเอียดทุกอย่างที่อาจารย์โรบิน ไมเคิลส์บรรยายเป็นเนื้อหาเดียวกับที่สอนในมหาวิทยาลัยแพทย์ แต่ว่าในห้องเรียนวิชา anatomy ที่มหาวิทยาลัย อาจารย์ไมเคิลส์จะใช้ร่างกายมนุษย์จริงๆ ที่เจ้าของบริจาคให้แก่มหาวิทยาลัยก่อนเสียชีวิตเป็นครูสอนนักศึกษา ห้องเล็คเช่อร์ขนาดใหญ่ที่นี้เกือบเต็มและจุคนได้สองร้อยคน คุณจอห์น โคเฮน ผู้อำนวยการโครงการอบรมบอกว่านอกจากนักเรียนที่นั่งอยู่เกือบเต็มห้องเรียนนี้แล้วยังมีนักเรียนในโครงการอีกหลายร้อยคนที่ฟังการบรรยายอยู่ที่อื่นทั่วรัฐผ่านการถ่ายทอดภาพวิดีโอสด คุณจอห์น โคเฮน บอกว่าเนื่องจากมีการถ่ายทอดสดการบรรยายสด นักศึกษาแพทย์หลายคนเป็นอาสาสมัครถือไมโครโฟนให้นักเรียนในห้องบรรยายถามคำถามและยังรับอีเมลล์คำถามจากนักเรียนที่ดูการบรรยายสดอยู่ที่บ้านด้วย การอบรมคอร์สมินิเมดดิคอล เปิดมาได้ยี่สิบสองปีแล้ว ให้การอบรมทางการแพทย์แก่ชาวรัฐโคโลราโด้ไปแล้วอย่างน้อยหนึ่งหมื่นเจ็ดพันคน ถือเป็นคอร์สที่ได้รับความนิยมมากที่สุุดของมหาวิทยาลัยโคโลราโดเมดดิคอลสคูล และยังจุดประกายให้เกิดโครงการเดียวกันนี้อีกเกือบร้อยโครงการในหลายประเทศทั่วโลกรวมทั้งในแคนาดา เยอรมันนี และไอร์แลนด์ ในปีหน้า ทางมหาวิทยาลัยจะเปิดคอร์สระดับก้าวหน้าหรือมินิเมดดิคอลระดับสองเพื่ออบรมแก่ผู้ที่เรียนจบการอบรมชั้นต้น